CELEX: 62011CN0015
Language: da
Date: 2011-01-12 00:00:00
Title: Sag C-15/11: Anmodning om præjudiciel afgørelse indgivet af Verwaltungsgerichtshofs (Østrig) den 12. januar 2011 — Leopold Sommer mod Landesgeschäftsstelle des Arbeitsmarktservice Wien

9.4.2011   
            
            
               DA
            
            
               Den Europæiske Unions Tidende
            
            
               C 113/3
            
         Anmodning om præjudiciel afgørelse indgivet af Verwaltungsgerichtshofs (Østrig) den 12. januar 2011 — Leopold Sommer mod Landesgeschäftsstelle des Arbeitsmarktservice Wien
   (Sag C-15/11)
   2011/C 113/04
   Processprog: tysk
   
      Den forelæggende ret
   
   Verwaltungsgerichtshofs
   
      Parter i hovedsagen
   
   
      Sagsøger: Leopold Sommer
   
      Sagsøgt: Landesgeschäftsstelle des Arbeitsmarktservice Wien
   
      Præjudicielle spørgsmål
   
   
               1)
            
            
               Finder Rådets direktiv 2004/114/EF (1) af 13. december 2004 om betingelserne for tredjelandsstatsborgeres indrejse og ophold med henblik på studier, elevudveksling, ulønnet erhvervsuddannelse eller volontørtjeneste (herefter »direktivet om studerende«) i Østrig anvendelse på en bulgarsk studerende henset til punkt 14, stk. 1 eller 3, i punkt 1. Fri bevægelighed for personer i bilag VI til traktaten om Bulgariens tiltrædelse, liste omhandlet i artikel 20 i protokollen (2): Overgangsforanstaltninger for Bulgarien?
            
         
               2)
            
            
               Såfremt det første spørgsmål besvares bekræftende: Er EU-retlige forskrifter, herunder navnlig artikel 17 i direktivet om studerende til hinder for en national ordning, hvorefter der – som det er tilfældet i henhold til de bestemmelser i loven om udlændinges beskæftigelse, der er relevante for hovedsagen – i alle tilfælde og under alle omstændigheder skal foretages en undersøgelse af arbejdsmarkedssituationen, inden der gives beskæftigelsestilladelse til en arbejdsgiver, der ønsker at beskæftige en studerende, som allerede har opholdt sig på Østrigs område i mere end et år (stk. 3 i direktivet om studerende), og hvorefter tildelingen af en beskæftigelsestilladelse, såfremt et fastsat maksimum for antallet af beskæftigede udlændinge er overskredet, er underlagt yderligere betingelser?
            
         
      (1)  EUT L 375, s. 12.
   
      (2)  Protokol om vilkårene og de nærmere bestemmelser for optagelse af Republikken Bulgarien og Rumænien i Den Europæiske Union – Bilag VI: Liste omhandlet i artikel 20 i protokollen: Overgangsforanstaltninger for Bulgarien – 2. Fri bevægelighed, EUT 2005 L 157, s. 104.